Ir-Regolament tal-Kummissjoni (KE) Nru. 1443/98
tas-6 ta’ Lulju 1998
li jistabbilixxi l-bilanċ tal-forniment għall-Gżejjer Kanarji fis-settur tal-prodotti tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat tat-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru. 1601/92 tal-15 ta’ Ġunju 1992 li jikkonċerna miżuri speċifiċi għall-Gżejjer Kanarji għal dak li għandu x’jaqsam ma’ ċerti prodotti agrikoli [1], kif l-aħħar emendat bir-Regolament (KE) Nru. 2348/96 [2], u b’mod partikolari bl-Artikolu 3(4) tiegħu,
Billi r-regoli komuni ta’ l-implimentazzjoni ta’ l-arranġamenti speċifiċi għall-forniment ta’ ċerti prodotti agrikoli lill-gżejjer Kanarji huma stabbiliti bir-Regolament tal-Kummissjoni (KE) Nru. 2790/94 [3], kif ġie l-aħħar emendat mir-Regolament (KE) Nru. 825/98 [4];
Billi biex tapplika l-Artikolu 2 tar-Regolament (KEE) Nru. 1601/92 hemm bżonn li ssir ħarsa minn qabel lejn il-bilanċ tal-forniment għall-Gżejjer Kanarji għall-prodotti tas-settur tar-ross; li dan il-bilanċ għandu jkun stabbilit skond il-bżonnijiet ta’ dan ir-reġjun;
Billi l-miżuri provduti f’dan ir-Regolament jaqblu ma’ l-opinjoni tal-Kumitat ta’ Ġestjoni taċ-Ċereali;
ADOTTAT DAN IR-REGOLAMENT:
Artikolu 1
Bl-applikazzjoni ta’ l-Artikolu 2 tar-Regolament (KEE) Nru. 1601/92, il-kwantitajiet tal-bilanċ previsti fis-settur tar-ross li se jibbenefikaw mill-eżenzjoni tad-dazju tad-dwana jew minn għajnuna mill-Komunità għall-prodotti li ġejjin mill-bqija tal-Komunità se jkunu kif indikat fl-Anness.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Lulju 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Lulju 1998.